नाक्षत्र वर्ष
पृथ्वी द्वारा सूर्य की एक परिक्रमा करने में जितना समय लगता है, उसे नाक्षत्र वर्ष (sidereal year) कहते हैं (किन्ही स्थिर नक्षत्रों का सन्दर्भ लेकर)। इसलिए, इसी अवधि में सूर्य भी किसी बिन्दु से चलकर उसी बिन्दु पर लौट आता है (स्थिर नक्षत्रों का सन्दर्भ लेते हुए)। जे२०००.० युगारम्भ के लिए नाक्षत्र वर्ष 365.25636 एस आई दिन के बराबर है।
ध्रुवीय वृत्त
ध्रुवीय वृत्त (polar circle) पृथ्वी के उत्तरी गोलार्ध में 66°33′47.2″ उत्तर के अक्षांश पर स्थित आर्कटिक वृत्त और दक्षिणी गोलार्ध में 66°33′47.2″ दक्षिण के आक्षांश पर स्थित अंटार्कटिक वृत्त में से किसी एक को बोला जाता है। इन से आगे ध्रुवों की ओर जाने पर पृथ्वी के ध्रुवीय क्षेत्र आरम्भ हो जाते हैं। प्रत्येक ध्रुवीय वृत्त से उसके सम्बन्धित ध्रुव तक के क्षेत्र में साधारण रूप से अत्यन्त शीत जलवायु रहती है। यहाँ हर वर्ष में कम-से-कम एक 24 घंटों का काल होता है जिसमें सूरज क्षितिज से ऊपर दिखता है।